Finlyandiyada ko`prik quladi

Finlyandiyaning Kuopio shahrida baxtsiz hodisa sodir bo`ldi, deya xabar qilmoqda Day.Az nashri.
Gap shundaki, temiryo`l ustidan o`tgan avtomobil ko`prigi kutilmaganda qulab tushgan. Natijada esa avtobus va 4 ta engil mashina pastga ag`darilgan. Hodisa oqibatida 4 nafar inson voqea joyida hayotdan ko`z yumgan. Bundan tashqari, yana 20 kishi tan jarohati olib, yaqin oradagi kasalxonaga olib ketildi. 
Ularning ko`pchiligi og`ir ahvolda. Qurbonlar avtobus salonida bo`lgan pensionerlar ekani xabar qilinmoqda. Haydovchining o`zi esa baxtli tasodif tufayligina omon qoldi. Dastlabki ma`lumotlarga ko`ra, mazkur fojiaga ko`prikning ustunlari darz ketgani sabab bo`lgan.